**ՏԵՂԵԿԱՆՔ – ՀԻՄՆԱՎՈՐՈՒՄ**

**Բյուջետային ծախսերի տնտեսագիտական դասակարգման**

**,,Այլ կապիտալ դրամաշնորհներ,, հոդվածով**  **գումար նախատեսելու նպատակով**

**,,Մ.Մելքոնյանի անվան ռազմամարզական վարժարան,, հիմնադրամի պետական բյուջեով նախատեսված հատկացումների ներքին հոդվածային վերաբաշխման վերաբերյալ**

ՀՀ Կառավարության 10.08.2017թ. թիվ 983-Ն որոշման համաձայն վարժարանի նպատակը ,,Հանրակրթության մասին,, ՀՀ օրենքով սահմանված հանրակրթական ավագ և լրացուցիչ կրթական ծրագրերի իրականացումն է:

Նախատեսվում է պետական բյուջեով հաստատված հատկացումների ներքին հոդվածային վերաբշխման արդյունքում միջոցներ հատկացնել որոշ կապիտալ ծախսերի իրականացման համար 31 000 հազ.դրամի չափով, որոնք բաշխվելու են ըստ հետևյալ հոդվածների՝

***Տրանսպորտային սարքավորումներ - 30 000.0 հազ.դրամ:***

Վարժարանում ներկայումս սովորում են 200-ից ավել սան, որոնց անմիջական ղեկավարներն են 9 դասակի հրամանատար և 3 հրահանգիչ: Տարվա ընթացքում անցկացվող տարբեր միջոցառումներին (օրինակ՝ հունվարի 28, մայիսի 9, մայիսի 28 և այլն) սաների մասնակցությունը ապահովելու նպատակով անհրաժեշտություն է առաջանում կազմակերպել նրանց տեղափոխումը դեպի Երևան, Արմավիր և այլ բնակավայրեր: Սաների տեղափոխումը անհրաժեշտ է իրականացնել նաև պատարագների և արշավների ժամանակ: Իսկ որ ամենա կարևորն է, ուսումնական գործընթացի հետ կապված անհրաժեշտ է շաբաթական 2 անգամ իրականացնել սաների տեղափոխում Դիլիջանի միջազգային դպրոցում իրականացվող լաբորատոր աշխատանքների կազմակերպման համար, քանի որ վարժարանում նմանատիպ լաբորոտորիաներ չկան: Հեռավորությունը վարժարանից մինչև Դիլիջանի միջազգային դպրոց կազմում է շուրջ 15 կմ: 2018 թ. համար նախատեսվում է հիմնադրամի համար ձեռք բերել 1 մարդատար ավտոբուս 30 000.0 հազ.դրամ գումարով` սաների տեղափոխման համար: Այս տարվա բյուջեով նշված հոդվածով գումար նախատեսված չի եղել , որի պատճառով էլ խնայողաբար օգտագործված միջոցների հաշվին հնարավորություն ստեղծվեց կատարել նախահաշվի փոփոխություն գումար նախատեսել նշված ավտոբուսը ձեռք բերելու համար: Գնման գործընթացը կազմակերպվելու է ,,Գնումների մասին,, ՀՀ օրենքի դրույթներին համապատասխան:

***Վարչական սարքավորումներ - 1000.0 հազ.դրամ:***

Այս հոդվածով նախատեսվում է ձեռք բերել երկաթյա պահարաններ՝ սաների անձնական գործերը արխիվացնելու համար, պահակակետերի և երկու լսարանների համար էլ.ջեռուցիչներ, քանի որ այդ սենյակներում կենտրոնացված ջեռուցման համակարգ նախատեսված չի եղել, վարժարանի համար կենցաղային փոքր սառնարաններ և այլ սարքավորումներ:

ՏՆՕՐԵՆ Գ.ՍԱՐԳՍՅԱՆ